**Forslag til tekstpassage om senfølger til åbningstaler ved Stafet For Livet**

Her ved Stafet For Livet XX sætter vi i år fokus på senfølger efter kræft.

Det gør vi, fordi flere og flere lever med senfølger efter kræft. Behandlingen for kræft er krævende og ofte livsændrende. Mange patienter oplever efter afsluttet behandling at være kræftfri – men alligevel ikke raske.

Nogle kræftpatienter oplever, at omgivelserne forventer, at de er raske og ”tilbage ved normal”, når kræftforløbet endelig er ovre. Sådan er det bare ikke altid for den, der har været syg. Senfølger er ofte usynlige for andre. Smerter, søvnproblemer, træthed, angst for tilbagefald, hukommelses- og koncentrationsbesvær kan ikke ses.

Som en tidligere kræftpatient med senfølger meget fint har formuleret det:

”Hjælpen i kræftforløbet er fantastisk. Når man er syg, så der virkelig fokus på patienten. Senfølgerne står man efterfølgende meget alene med.”

Her ved Stafet For Livet er vi sammen i et fællesskab, hvor vi arbejder for, at ingen skal stå alene med kræft. Her er der forståelse for, at livet med og livet efter kræft ikke var som livet før.

I Danmark er der ca. 385.000 som lever med eller efter kræft, og tallet ventes at stige i fremtiden.

Det er selvfølgelig helt enormt glædeligt, at mange flere overlever kræft. Men forbedret behandling og længere overlevelse for kræftpatienter betyder desværre også, at flere lever med senfølger efter sygdom, behandling eller begge dele.

Mere end halvdelen af alle, der overlever kræft oplever at få senfølger, efter behandlingen er afsluttet. Og det er i en grad, hvor det stadig påvirker deres hverdag 2-2,5 år efter behandlingsforløbet.

Det er både en udfordring for sundhedsvæsnet og for samfundet, at så mange danskere er ramt af senfølger. Og det er især en udfordring for den enkelte, hvis livskvalitet og arbejdsevne kan være markant forringet.

Desværre er både kræftpatienter og sundhedsprofessionelle ikke altid klar over, hvad der kan være senfølger efter en kræftsygdom. De ved heller ikke altid, hvor de kan få hjælp. Derfor oplever mange kræftpatienter at stå alene med at håndtere generne og at finde frem til den rette hjælp. Det skal vi ændre på.

Jeg håber, at stafetten i denne weekend bliver et sted, hvor Fightere, pårørende, deltagere og frivillige får tid og plads til at nedbryde tabuer og tale om, hvad livet med og efter kræft også kan indebære.

VÆLG, SLET ELLER RET I EN AF NEDENSTÅENDE PASSAGER.

Her ved Stafet For Livet XX sætter vi helt konkret særligt fokus på senfølger ved, at vi har debat i fighterteltet klokken XX/ har et særligt telt om senfølger med mulighed for at finde information om behandlingstilbud/deler materialer ud med information om senfølger og hvor man kan få hjælp.

Ved at sætte fokus på senfølger ved Stafet For Livet XX, er det vores mål, at kendskabet til senfølger bliver større, så endnu flere kan få hjælp, og så flere kan leve et bedre liv med og efter kræft.

*NB: Citatet i teksten er fra denne artikel:*

*https://www.cancer.dk/nyheder-og-fortaellinger/2021/senfoelger-jeg-er-stadig-bente--bare-paa-en-anden-maade/*